རྒྱ་ཡིག་ཡིག་འབྲུ་མའི་གཡས་གཡོན་དུ་དུས་ཐམས་ཅད་དུ་སྣང་བའི་རྩི་ཤིང་དང་མེ་ཏོག་སྣ་ཚོགས་དང་།ཤིང་སྣ་ཚོགས་ཀྱིས་གང་ཞིང་ས་གཞི་ཡང་གཟུགས་དང་ཁ་དོག་དུ་མ་དང་མྱུ་གུ་ཐམས་ཅད་ཀྱིས་བརྒྱན་པ།བྲག་དང་རྡོ་བ་སྣ་ཚོགས་མཛེས་ཤིང་དྲི་མ་མེད་པ།གནས་དེ་ཡི་ཕྱོགས་དང་ཕྱོགས་མཚམས་ཀུན་དུ་ཤིང་སྣ་ཚང་ཚིང་དུ་སྐྱེ་བས་ལྷ་ཡུལ་དུ་སླེབས་པའི་སྣང་བ་ཞིག་ཅིག་ཅར་དུ་སྦྱིན།དེ་མིན་བྱ་བྱིའུ་སྐད་སྙན་སྒྲོག་བཞིན་སྤུ་སྡུག་ངོམས་པ།རི་དྭགས་དང་གཅན་གཟན་དག་བག་ཡངས་ངང་རྒྱུ་བཞིན་བདེ་བར་འཁོད་པའི་གནས་མཆོག་ཞིག་ཏུ་མཐོང་།